Решение на Общия съд от 19 април 2023 г. — Siemens/Парламент
(Дело T-74/22)1
(Обществени поръчки — Обществени поръчки за строителство — Тръжна процедура — Обновяване на системата за противопожарна безопасност в сградите на Европейския парламент в Страсбург — Отхвърляне на офертата на оферент и възлагане на поръчката на други оференти — Извъндоговорна отговорност)
Език на производството: френски
Страни
Жалбоподател: Siemens SAS (Сен Дени, Франция) (представители: E. Berkani и M. Blanchard, адвокати)
Ответник: Европейски парламент (представители: E. Танева и V. Naglič)
Предмет
С жалбата си, подадена като главно искане на основание член 263 ДФЕС, жалбоподателят иска отмяната на решенията на Европейския парламент от 8 декември 2021 г. да не одобри офертите, представени от група от предприятия, съставена от жалбоподателя и от Eiffage Énergie Systèmes — Alsace Franche-Comté в рамките на обособени позиции № 1 и № 2 от покана за представяне на предложения 06A 70/2021/M004 във връзка с обновяване на системата за противопожарна безопасност в сградите на Парламента в Страсбург (Франция), както и да възложи поръчката на други оференти и, при условията на евентуалност, на основание член 268 ДФЕС — обезщетение за вредата, която твърди, че е претърпял поради приемането на обжалваните решения
Диспозитив
Отхвърля жалбата.
Осъжда Siemens SAS да заплати съдебните разноски.
____________
1     ОВ C 138, 28.3.2022 г.